ROMÂNIA

JUDEŢUL BOTOŞANI

COMUNA BLÂNDEŞTI

                                             CONSILIUL LOCAL BLÂNDEŞTI                                

HOTĂRÂRE

Nr.  24  din  27.03.2024
privind aprobarea situațiilor deosebite pentru care se acordă ajutoare de urgență conform Legii nr. 196/2016, precum și a metodologiei de acordare 
Consiliul Local al comunei Blândeşti; judeţul Botoşani, întrunit în şedinţa ordinară din data de 27.03.2024;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului;  raportul de specialitate nr. 1051/2024 al compartimentului autoritate tutelară și asistență socială;

Văzând rapoartele  comisiilor de specialitate ale Consiliului Local al comunei Blândeşti; 
Ţinând cont de prevederile art. 4, art. 5 alin. 1) lit. e) pct. (ii), art. 83 și art. 85 din Legea nr. 196/2016 privind venitul minim de incluziune, cu modificãrile şi completãrile ulterioare 
- art. 59 şi 62 din H.G. nr. 1154/2022 pentru aprobarea Normele metodologice de aplicare a prevederilor Legii nr. 196/2016 privind venitul minim de incluziune, cu modificãrile şi completãrile ulterioare;
- art. 11, art. 15, art. 16 si art. 129 din Legea 292/2011 a asistenţei sociale, cu modificările şi completările ulterioare; 
- art. 7, alin. (3) din Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare;
În baza art. 129, aliniat (2), litera d) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRÂRE:

Art. 1. – Se aprobă situațiile deosebite pentru care se acordă ajutoarele de urgență, în limita fondurilor existente, familiilor sau persoanelor singure, cu domiciliul în comuna Blândeşti, aflate în una din situațiile deosebite stabilite în Anexa nr. 1, ce face parte integrantă din prezenta hotărâre. 

Art. 2. – Se aprobă Metodologia de acordare a ajutoarelor de urgență conform Anexei nr. 2 ce face parte integrantă din prezenta hotărâre. 
Art. 3.– Ajutorul de urgenţă se acordă în baza anchetei sociale efectuată de compartimentul de asistenţă socială Blândeşti şi a actelor doveditoare care atestă situaţiile deosebite în care se află familiile sau persoanele singure. 

Art. 4. – Cheltuielile privind acordarea ajutoarelor de urgenţă, se suportă din bugetul local, în limita fondurilor aprobate cu această destinație. 
Art. 5. – Ȋn cazul în care ajutoarele de urgență nu au fost utilizate în scopul pentru care au fost acordate, aceastea vor fi recuperate în conformitate cu prevederile legale in vigoare.
Art. 6. - Cu data prezentei hotărâri se abrogă Hotărârea Consiliului Local al Comunei Blândeşti nr. 09 din 13.03.2008.

Art. 7. Cu ducerea la îndeplinire a prezentei hotărâri se încredințează primarul comunei Blândeşti prin compartimentele de specialitate.

